钦定古今图书集成/明伦汇编/官常典/第278卷 > 《冬夜酬魏少傅直史馆》北齐·邢卲
## 钦定古今图书集成/明伦汇编/官常典/第278卷 > 《冬夜酬魏少傅直史馆》北齐·邢卲

“年病从横至，动息不自安。兼豆未能饱，重裘讵解寒。
况乃冬之夜，霜气有馀酸。风音响北牖，月影度南端。
灯光明且灭，华烛新复残。衰颜依候改，壮志与时阑。
体羸不尽带，发落强扶冠。夜景将欲近，夕息故无宽。
忽有清风赠，辞义婉如兰。先言叹三友，次言惭一官。
丽藻高郑卫，专学美齐韩。”《审谕》〈一作喻〉虽有属，笔削少
能干。高足自无限，积风良可抟。空想《青门易》，宁见赤
松难。寄语东山道，高驾且盘桓。